# Bestyrelsesmøde

### Tid: fredag 07-02-2020 kl. 17.00-19.00

### Sted: hos Joan, Kongegade 2A, 1.mf.

**Deltagere:**  Ann Rasmussen (AR), Lars Trustrup (LT), Dorte Nørregaard Madsen (DNM),

Jaris Juul-Jørgensen (JJJ) og Joan Pedersen (JP)

**Afbud:**

Jette Basnov (JB) og Anne-Marie Schürmann (AMS)

**Referent:** Joan Pedersen

### DAGSORDEN:

1. Godkendelse af sidste bestyrelsesmødereferat og beslutningsreferat af 24/11-19.
2. Input fra formand.
3. Input fra kasserer.
4. Tidspunkt for næste bestyrelsesmøde.
5. Generalforsamling 29/3-20.
6. Forsikringsforhold.
7. Digitalt årshjul.
8. Evaluering af Nytårsløb.
9. Broløbet Storebælt lørdag 20. juni 2020, status.
10. Øvrige kommende arrangementer.
11. Evt.
12. **Godkendelse af sidste bestyrelsesmødereferat og beslutningsreferat af 24/11-19.**

Referatet er godkendt og lagt på hjemmesiden.   
  
Tilføjelse til referatet: Vi har af Nyborg Idræts- og Fritidscenter fået lov til at bruge Skovparkhallens cafeteria som klublokale. Vi har lov til at hænge billeder op og må gerne komme med ideer til indretning.

1. **Input fra formand.**

På forespørgsel om eventuelle foredrag for løbere oplyses det, at udgiften ikke er med i budgettet for 2020.

Bukser til Team Gym´s trænere er bevilget og indkøbt. Iflg. Alex er det et krav fra DGF, at trænerne i fbm. konkurrence skal være ens påklædt.

Indkøb af vogn til højdespringsmadras er lagt ind i budgettet.

I centersalen er der opsat nye ribber til stor glæde for herremotion. Udgifter til indkøb og opsætning er afholdt af Nyborg Idræts- og Fritidscenter.

NGIF´s hovedformand, Frank Vikkelsøe, går af og hovedbestyrelsen leder efter en udefra, der ikke i forvejen er medlem i én af afdelingerne.

Alex og Jan har fået styr på nøgler til Skovparkhallen. Der er lavet en liste over hvem der har nøgler og Keld, Nyborg Idræts- og Fritidscenter, har fået en kopi.

Alex beder Jaris om forslag til dato for afholdelse af modtagningskursus.

Alex har fremsendt forslag til modtagere af flg. Pokaler: årets NGIF´er, årets kvikpokal og svigermorpokal.

Uddeling af kommunens priser vil i år foregå den 26. marts på Bastionen.

1. **Input fra kasserer.**

Der er indberettet medlemstal pr. 31/12-19 til CFR.

Vi søger en regnskabskyndig til at hjælpe Lars med opstart af regnskab i e-conomics.

Det drejer sig primært om udarbejdelse af kontoplan og overførsel af regnskabstal fra nuværende system.

Lars har sendt revideret budget til Ann. Ann videre sender videre til resten af bestyrelsen.

Til generalforsamlingen bliver der udleveret en ”forkortet” udgave af regnskabet, hvor kun hovedtal fremgår (Tilskudsregnskab). Hvis nogen ønsker et mere detaljeret regnskab, i stil med de foregående år, kan man rette henvendelse til kassereren.

1. **Tidspunkt for næste bestyrelsesmøde.**

Kort bestyrelsesmøde primært vedr. regnskab og evt. kandidater til bestyrelsen kl. 17.00 mandag 23/3 2020 i Idrætsparken.

1. **Generalforsamling 29/3-20.**

På valg er Ann, Jette og Joan samt suppleanterne Anne-Marie og Dorte.

Generalforsamlingen afholdes i Skovparkhallens cafeteria   
kl. 9.30 med kaffe/the og frugt. Vi forsøger at hyre en foredragsholder til et lille oplæg i forlængelse af generalforsamlingen. Max. 1 time indenfor temaerne sundhed/søvn/motivation.

Hvis det ikke lykkes til generalforsamlingen, vil der blive afholdt et foredrag for medlemmer på et senere tidspunkt.

Vi har fået tilbud om et foredrag omkring frivillighed fra Morten Algot Nielsen. Vi håber, vi kan gøre brug af tilbuddet en anden gang.

Børn under 15 år har én stemme via deres forældre. Børn over 15 har stemmeret.

1. **Forsikringsforhold.**

Udsat til næste bestyrelsesmøde.

1. **Digitalt årshjul.**

Lars bestiller Plandisc i premium-udgave, som bl.a. giver adgang til skabeloner, mulighed for listevisning og tilføjelse af filer. Som medlem af DGI får vi 50% rabat.

1. **Evaluering af Nytårsløb.**

Udsat til næste bestyrelsesmøde.

1. **Broløbet Storebælt lørdag 20. juni 2020.**

Der skal sendes brev ud til alle medlemmer, hvori vi efterlyser hjælpere til broløbet. Alle hjælpere skal være over 15. Ann og Joan udarbejder brev.

Morten (fra løbeafdelingen) får ansvar for børneløb på selve løbsdagen. Den endelige rute er endnu ikke fastlagt. Planlægningen i øvrigt går fremad.

1. **Øvrige kommende arrangementer.**

Gymnastikopvisning i Nyborg Hallerne lørdag den 18. april 2020.

1. **Evt.**

Lilian og Jens har ansøgt om 3 par opvisningsbukser. Ansøgning er imødekommet og foreningen betaler. Fra næste år skal der betales dragtleje af tøj, der er indkøbt på foreningens regning.

Inger Bank er ledende instruktør for ”Naturtræning for voksne og seniorer”. Et træningsforløb over 10 uger med udgangspunkt fra Aktivitetshuset i Sprotoften. Træning 1 gang ugentligt efterfulgt at kaffe/the. Bestyrelsen har vedtaget, at kontingentet på 250 kr. gælder for alle deltagere – uanset om man i forvejen er medlem af NGIF.

Lars opretter holdet på hjemmesiden.